User:Acharya Yogendra Shastri Nirmohi

8898869438              8879803697       9769677927

Acharya Yogendra Shastri NIrmohi

(दर्शत) हे ज्ञान से देखने योग्य (वायो) अनन्त बलयुक्त सबके प्राणरूप अन्तर्यामी परमेश्वर आप हमारे हृदय में (आयाहि) प्रकाशित हूजिये कैसे आप हैं कि जिन्होंने (इमे) इन प्रत्यक्ष (सोमाः) संसारी पदार्थों को (अरंकृता) अलंकृत अर्थात् सुशोभित कर रखता है (तेषां) आपही उन पदार्थों के रक्षक हैं इससे उनकी, (पाहि) रक्षा भी कीजिये और (हवं) हमारी स्तुति को (श्रुधि) सुनिये तथा (दर्शत) स्पर्शादि गुणों से देखने योग्य, (वायो) सब मूर्त्तिमान् पदार्थों का आधार और प्राणियों के जीवन का हेतु भौतिक वायु, (आयाहि) सबको प्राप्त होता है फिर जिस भौतिक वायु ने (इमे) प्रत्यक्ष (सोमाः) संसार के पदार्थों को (अरंकृताः) शोभायमान किया है वही (तेषां) उन पदार्थों की (पाहि) रक्षा का हेतु है और (हवं) जिससे सब प्राणी लोग कहने और सुनने रूप व्यवहार को (श्रुधि) कहते सुनते हैं॥ आगे ईश्वर और भौतिक वायु पुष्टिकारी और जीवों को यथायोग्य कामों में पहुँचाने वाले गुणों से ग्रहण किये गये हैं (अथातो०) जो-जो पदार्थ अन्तरिक्ष में हैं उनमें प्रथमागामी वायु अर्थात् उन पदार्थों में रमण करनेवाला कहाता है तथा सब जगत् को जानने से वायु शब्द करके परमेश्वर का ग्रहण होता है। तथा मनुष्य लोग वायु से प्राणायाम करके और उनके गुणों के ज्ञानद्वारा परमेश्वर और शिल्प विद्यामय यज्ञ को जान सकता है, इस अर्थसे वायु शब्द करके ईश्वर और भौतिक का ग्रहण होता है अथवा जो चराचर जगत् में व्याप्त हो रहा है। इस अर्थ से वायु शब्द करके परमेश्वर का तथा जो सब लोकों को परिधि रूप से घेर रहा है इस अर्थसे भौतिक का ग्रहण होता है क्योंकि परमेश्वर अन्तर्यामी रूप और भौतिक प्राणरूप से संसार में रहने वाले हैं इन्हीं दो अर्थों की कहने वाली वेद की, (वायवायाहि०) यह ॠचा जाननी चाहिये इसी प्रकार से इस ॠचा का (वायवायाहि दर्शनीये०) इत्यादि व्याख्यान निरुक्तकार ने भी किया है सो संस्कृत में देख लेना वहाँ भी वायु शब्द से परमेश्वर और भौतिक इन दोनों का ग्रहण है जैसे (वायुः सोमस्य०) वायु अर्थात् परमेश्वर उत्पन्न हुए जगत् की रक्षा करनेवाला और उसमें व्याप्त होकर उसके अंश-अंश के साथ भर रहा है इस अर्थ से ईश्वर का तथा सोम वाली आदि ओषधियों के रस हरने और समुद्रादिकों के जल को ग्रहण करने से भौतिक वायु का ग्रहण जानना चाहिये, (वायुर्वा अ०) इत्यादि वाक्यों में वायु को अग्नि के अर्थ में भी लिया है। परमेश्वर का उपदेश है कि मैं वायुरूप होकर इस जगत् को आपही प्रकाश करता हूँ तथा मैं ही अन्तरिक्ष लोक में भौतिक वायु को अग्नि के तुल्य परिपूर्ण और यज्ञादिकों को वायुमण्डल में पहुँचानेवाला हूँ॥१॥